ספירת מלאי 
מדינה אחת, פעמיים ים; ואגם אחד וקדחת גם,; שמש אחת עגולה,; עם אחד חכם מלא סגולה,; כאב ראש אחד ושלוש גלולות; ושישה ימים ושבעה לילות.; אחד אלוהינו, אלוהינו, אלוהינו; שבשמיים ובארץ.; עלייה גדולה מאלפיים שנות גולה,; שתי חופשות שנתיות ואחת רגילה.; יום של ניצחון, יום של מפלה,; רגע ביטחון, שלושים ימי מחלה.; טרומפלדור בגליל וקונצ'רטו לחליל; וחצי תריסר אלופים במיל'.; אחד אלוהינו, אלוהינו, אלוהינו; שבשמיים ובארץ.; עם אחד עתיק, שני שרים בלי תיק,; הראשון עצוב, השני מצחיק,; ילדות אחת קשה, שנים של התשה; ומי שרוצה עצמאות - בבקשה.; מלחמות חמש, חטיבת חרמ"ש; וחייל אחד משחק שש בש.; אחד אלוהינו, אלוהינו, אלוהינו; שבשמיים ובארץ.; חיילים שלושה עייפים במשלט,; ושבעים ילדים צוחקים במקלט.; שלושה אסירי ציון יצאו לחופשי,; אסיר עולם אחד בחודש השישי.; יום הילד, יום הפרח ויום השנה.; וגבעה עשרים וארבע עדין לא עונה.; אחד אלוהינו, אלוהינו, אלוהינו; שבשמיים ובארץ.; 